OBJAWIYNIE PANSKE czyli swiynto „Trzech Kroli.”
Kej Dziyciontko prziszlo na swiat na niebie ukozala sie Gwiozda Betlejymsko. Ujrzalo jom trzech Myndrcow ze Wschodu. Byli to Kacper, Melchor i Baltazar. Fest sie uradowali kej sie dowiedzieli, ze prawie narodziolo sie Dziyciontko Jezus, toz sie zgodali i kozdy z nich narychtowol jakis gyszynk na prziwitanie nowo narodzonego Syna Bozego. Potym wsiedli na kamele i do kupy porajtowali we ta strona, kaj pokazowala Gwiozda, kero zakludziola ich aze do Betlejem. Kej ujrzeli Dziyciontko Jezus, kere Maryja Matka Jego tulola do sia, zlezli z kamelow, padli na kolana i pokloniyli sie z poszanowaniym nowo narodzonymu Krolowi. Potym kozdy z nich podarowol prziwieziony ze sobom gyszynk. Piyrszy Myndrzec polozol przed Dziyciontkym piyknie przistrojono pucinka polno zlota, kere oznaczo Krolewsko Godnosc. Drugi ze szacunkym i pochylonom glowom polozol kadzidlo – oznaka Boskosci i Wladzy. Tyn trzeci podarowol mirra – kero bola oznakom czlowieczynstwa i ciyrpiynia.
Na pamiontka tego wydarzynia colki swiat fajruje swiynto Trzech Kroli, choc we kozdym kraju inaczy. Np. w Polsce farorz z ministrantami bez pora tydni po Bozym Narodzyniu odwiedzo miyszkancow parafii w jejich pomiyszkaniach, pokropi wodom swiynconom, porzyko i poblogoslawi na colki rok. Stol jest nakryty biolom wybiglowanom serwetom, na nij stoi krziz, dwa swiyczniki ze zapolonymi swiyczkami, a z boku stoi miseczka ze swiynconom wodom i koperta z ofiarom.
We Niymcach farorz niy lazi po chalpach, yno dycki 6 stycznia, czyli gynau we swiynto, trzi bajtle przebleczone za kroli, a jedyn mo gymba pofarbowano na czorno. Klupiom abo zwoniom do chalpy, stowajom przed dzwyrzami, spiywajom kolyndy i godajom wiyrszyki o Dzieciontku, a jedyn czimie w rynce biksa na piniondze, kere zbiyrajom, coby poslac do biydnych krajow. Maszketami, kere se nazbiyrajom przi kolyndowaniu, muszom sie podzielic.
Jak w Polsce, tak tyz w Niymcach po odwiedzinach na kozdych dzwiyrzach kolyndniki piszom rok i litery K+M+B, co znaczy: „Christus mansionem benedicat”, czyli „Niych Chrystus poblogoslawi dom”.
Barbara Matusiewicz
szl_Latn szl_Latn szl_Latn szl_Latn szl_Latn sot_Latn